Internationale du crédit agricole et rural

Ny Internationale de crédit agricole et rural (na ICAR) dia fikambanana frantsay manohana ny famatsiam-bola madinika eny ambanivohitra any amin' ny firenena an-dalam-pandrosoana, indrindra eto Madagasikara, noforonin' ny vondrona FERT (fikambanana frantsay tsy miankina amin' ny fanjakana, mpanolo-tsaina momba ny fambolena sy fiompiana)Ny groupe FERT dia fikambanana frantsay tsy miankina amin' ny fanjakana (ONG) niorin' ny tompon' andraikitra avy amin' ny mpitarika ny Mouvement des Jeunes Agriculteurs tamin' ny taona 1981, ary tohanan' ny vondrona Crédit Agricole. Ny tanjony dia ny hanohana ny fambolena sy fiompiana sahanin' ny fianakaviana aty amin' ny firenena an-dalam-pandrosoana, amin' ny alalan' ny fampiroboroboana ny fikambanan' ny mpamokatra sy ny fanofanana momba ny fambolena sy fiompiana, indrindra amin' ny alalan' ny fiaraha-miombona antoka amin' ny tantsaha. Miasa aty Afrika (Madagasikara, Tôgô, sns.) sy any Kaokazy ary any amin' ny faritra Mediteranea. ("Plongez au cœur de l’action de Fert avec notre nouvelle vidéo de présentation !", ), www.fert.fr)., miara-miombona antoka amin' ny kesim-paritry ny Crédit Agricole, tamin' ny 22 Janoary 1999"Icar : développement de systèmes décentralisés de financement de l’agriculture", www.fert.fr"Internationale de crédit agricole et rural (ICAR)", assoce.fr"Internationale de Crédit Agricole et Rural (ICAR) (dissoute)", www.net1901.org"FERT", fca-madagascar.org. Nandray anjara lehibe tamin' ny fandrafetana ny famatsiam-bola madinika eny ambanivohitra eto Madagasikara ny ICAR, famatsiam-bola izay naorina amin' ny foto-kevitry ny fifanampiana (principes mutualistes) sy fiaraha-miasa. Niasa izy io nanomboka tamin' ny taona 1999 ka hatramin' ny 2017, ary ny fandravana azy tamin' ny taona 2018 dia tsy nisakana ny fitohizan' ny tambajotra maro izay nampiany mba ho marin-toerana.

 Tantara 
Tamin' ny taona 1999 no namoron' ny FERT sy ny Crédit agricole (fr) ny ICAR, fehezin' ny Lalàna 1901 (lalàna frantsay). Teo anelanelan' ny taona 1999 sy 2017 izy no niasa amin' ny famatsiam-bola"Qui sommes-nous ? ", cecam.mg. Teo anelanelan' ny taona 1999 sy 2005 ny dingana voalohany nanomezan' ny ICAR fizakan-tena ny tambajotra CECAM (Caisse d'épargne et de crédit agricole mutuel), izay nisian' ny famindram-pahefana tsikelikely"Les 4èmes Assises Mondiales du Financement Agricole et Rural se déroulent à Paris les 26 et 27 septembre", www.credit-agricole.com. Tamin' ny taona 2006 hatramin' ny 2015 ny fanitarana ny asa sy hetsika, ny fanohanana ny Fivoy sy ny tambajotra Tiavo, ny fanombohana ny Institution financière régionale de l'Anosy (IFRA). Tamin' ny taona 2017 no nifarana ny famatsiam-bola ho an' ilay hetsika, nitsahatra ny asan' ny ICAR. Tamin' ny taona 2018 dia ravana amin' ny fomba ôfisialy ilay fikambanana ICAR any Frantsa.

 Tanjona sy andraikitra 
Fampandrosoana ny rafitra famatsiam-bola mipariaka ho an' ny fambolena sy fiompiana: ny ICAR dia nanohana ny fandrafetana sy ny fanajariana ny tambajotran' ny famatsiam-bola any ambanivohitra (toy ny tambajotra CECAM eto Madagasikara), any amin' ny faritra Androy, Anosy, Matsiatra Ambony, Ihorombe ary Vatovavy Fitovinany. Nandray anjara tamin’ ny fisandratan' ny fikambanana ifanampiana toy ny Fivoy (ao amin’ ny Faritra Mandrare any Anosy) sy ny tambajotra Tiavo izy, sady nanohana ny fananganana ny IFRA tamin' ny taona 2007.

 Lova napetrany 
Ny ICAR dia nanampy ny tambajotra CECAM (Caisse d'épargne et de crédit agricole mutuel) tamin' ny fananganana kesy ifotony maromaro ho lasa rafitra ara-bola ifanampiana, izay nahitana kesy fototra miisa 170 mahery tamin' ny taona 2005, izay nahatratra taham-pamerenam-bola 94 %"Intervention de la CECAM Madagascar sur le thème: Utilisation de la technologie et des innovations dans le crédit rural en Afrique", slideplayer.fr. Nisy ny fanofanana ny tantsaha voatsonga, ny fanatevenana ny fahaiza-manao ary ny fampitomboana ny fahaleovantenan' ny sehatra ara-bola eny ambanivohitra. Nisy ny tetezamita mankany amin' ny fikalbanana eny ifotony, ka taorian' ny taona 2017 dia nanohy ny asa ny tambajotra toy ny Fivoy sy ny Tiavo ary ny IFRA) tamin' ny alalan' ny môdely eny ifotony izay efa tafapetraka.

 Jereo koa 

 Caisse d'épargne et de crédit agricole mutuel (CECAM)
 Institution financière régionale de l'Anosy (IFRA)
 Fitehirizana Vola Ifampisamborana (FIVOY)

 Loharano sy fanamarihana